Diari Oficial de la Generalitat Valenciana


Sumari del DOGV 6174, del 29-12-2009 (2009/14894)

ORDE de 22 de desembre 2009, de la Conselleria d'Agricultura, Pesca i Alimentació, per la qual es modifica l'Orde de 17 de desembre de 2008 anterior, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat de gestió de subproductes d'origen animal no destinats al consum humà a la Comunitat Valenciana, i es convoquen les ajudes per a l'exercici 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6174

Data del DOGV
:   29-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14421


Data del document
:   22-12-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * legislació
    * sector agrari
    * indústria agroalimentària

ORDE de 22 de desembre 2009, de la Conselleria d'Agricultura, Pesca i Alimentació, per la qual es modifica l'Orde de 17 de desembre de 2008 anterior, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat de gestió de subproductes d'origen animal no destinats al consum humà a la Comunitat Valenciana, i es convoquen les ajudes per a l'exercici 2010. [2009/14990]  
El 12 de juliol de 2008 es va publicar el Reial Decret 1178/2008, d'11 de juliol, pel qual s'establixen les bases reguladores de les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat tècnica de gestió de subproductes d'origen animal no destinats al consum humà. D'acord amb l'article 21 d'este reial decret, correspon a la Generalitat convocar les ajudes en el seu àmbit territorial i determinar la forma i el mètode per a la tramitació.  
Basant-se en això, la Conselleria d'Agricultura, Pesca i Alimentació va publicar el dia 31 de desembre de 2008 l'Orde de 17 de desembre de 2008, per la qual es regula el procediment de concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat tècnica de gestió de subproductes d'origen animal no destinats al consum humà a la Comunitat Valenciana.  
Estes ajudes s'ajusten, en el cas d'ajudes a les explotacions ramaderes, al Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, DOUE núm. 358, de 16 de desembre de 2006, i ha sigut comunicada a la Comissió Europea i registrada com a ajuda XA 259/2008.  
En el cas de les indústries agroalimentàries i establiments de gestió de subproductes, estes ajudes s'ajusten al que s'establix en el Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
En l'apartat c de l'Orde de 17 de desembre de 2008 s'establix que, per a poder accedir a estes ajudes, els expedients han d'arribar a un mínim de 8 punts, basant-se en els criteris de valoració detallats en el punt b de l'apartat sisé. Atés que, amb la valoració actual, gran part de les sol·licituds quedaven fora del mínim de 8 punts, s'ha decidit modificar els criteris i la seua valoració per a poder arribar a un nombre més gran de beneficiaris, i convocar les ajudes per a la campanya 2010.  
En l'apartat quart de l'annex de l'Orde de 17 de desembre s'establix que les sol·licituds d'ajuda es presentaran per mitjà d'instància degudament emplenada i subscrita pel representant legal que corresponga, en el termini de presentació que es farà públic anualment per mitjà de la publicació en el Diari Oficial de la Comunitat Valenciana.   
A fi que s'inicie per a l'exercici 2010 el procés de sol·licitud i tramitació de les ajudes mencionades, es publica esta orde.  
Per tot això, a proposta de la directora general de Producció Agrària,  
ORDENE  
Article únic  
Es modifica el paràgraf b de l'apartat sisé de l'annex de l'Orde de 17 de desembre de 2008, que queda redactat en els termes següents:  
«b) Les sol·licituds d'ajudes s'ordenaran d'acord amb els criteris objectius següents, amb una valoració de punts d'acord amb la classificació següent:  
Ajudes a les petites i mitjanes empreses agràries  
1) Projectes la finalitat última dels quals siga la valoració dels productes davant de la seua destrucció: dos punts.  
2) Projectes l'execució dels quals permeta una menor freqüència de recollida dels SANDACH generats en l'explotació: dos punts.  
3) Projectes que redunden en millores ambientals: dos punts.  
4) Projectes que redunden en la millora de la bioseguretat de les explotacions: un punt.  
5) Explotacions de ramaderia extensiva: un punt.  
6) Explotacions amb una dimensió mínima igual o superior a 0,1 UTA, d'acord amb l'annex 1 de l'Orde de 25 de març de 2008 (DOCV núm. 5736, de 07.04.2008): cinc punts.  
Ajudes a indústries agroalimentàries  
1) Adopció de sistemes d'aprofitament energètic basats en la utilització de subproductes: dos punts.  
2) Projectes destinats a la gestió de subproductes d'origen animal amb dificultats específiques de gestió: dos punts.  
3) Projectes que redunden en millores ambientals: set punts.  
4) Projectes que redunden en l'aprofitament de materials de categories 1 i 2: dos punts.  
Ajudes a l'emmagatzemament i processament intermedi de subproductes  
1) Projectes realitzats per agrupacions de productors legalment reconegudes: dos punts.  
2) Projectes la finalitat última dels quals siga la valoració dels subproductes davant de la seua destrucció: dos punts.  
3) Projectes que redunden en millores ambientals: set punts.   
4) Projectes empresos en què la distància a la planta de transformació més pròxima siga superior a 90 quilòmetres: dos punts.  
Ajudes a plantes de transformació, destrucció o valoració de subproductes  
1) Projectes realitzats per agrupacions de productors legalment reconegudes: dos punts.  
2) Projectes destinats a la gestió de subproductes d'origen animal amb dificultats específiques de gestió: dos punts.  
3) Projectes que redunden en millores ambientals: set punts.  
4) Projectes destinats a la valoració específica de subproductes de categoria 2, en regions on no hi haja establiments per a la gestió de SANDACH d'eixa categoria: dos punts.»  
DISPOSICIONS ADDICIONALS  
Primera  
Es convoquen, per a l'exercici 2010, les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat tècnica de gestió de subproductes d'origen animal no destinats al consum humà a la Comunitat Valenciana, les bases reguladores de les quals es contenen en l'Orde de 17 de desembre de 2008, de la Conselleria d'Agricultura, Pesca i Alimentació (DOCV núm. 5924, de 31 de desembre de 2008).  
Segona  
D'acord amb el projecte de llei de pressupostos per a l'exercici 2010, la dotació pressupostària estimada serà de 400.000 €, a càrrec de la línia T6180, «Millora de la gestió de subproductes», capítol VII del programa 714.80, Desenvolupament i Millora de la Ramaderia.  
Tal com es disposa en l'Orde de 26 de setembre de 1994, de la Conselleria d'Economia i Hisenda (DOCV núm. 2361, de 06.10.1994), sobre tramitació anticipada d'expedients de despesa, la concessió de les ajudes està condicionada a l'existència en els pressupostos de crèdit adequat i suficient per a això.  
Segons esta mateixa orde, tots els actes dictats en els expedients de despesa anticipada s'entendran condicionats al fet que, quan es dicten les resolucions de concessió definitiva, subsistisquen les mateixes circumstàncies de fet i de dret existents en el moment en què es van produir els actes.  
Tercera  
El termini de presentació de sol·licituds per a l'exercici 2010 serà fins al dia 29 de gener de 2010.  
Quarta  
Les inversions es realitzaran i es justificaran davant de l'administració fins al dia 15 d'octubre de 2010, tal com s'establix en l'apartat huité de l'annex de l'Orde de 17 de desembre de 2008.  
DISPOSICIONS FINALS  
Primera  
Es delega en el director general competent en matèria de ramaderia la concessió i denegació de les ajudes previstes en esta resolució.  
Segona  
Es faculta el director general competent en matèria de ramaderia per a dictar els actes, les instruccions i les resolucions necessaris per al desplegament i el compliment d'esta orde.  
Tercera  
Esta norma entrarà en vigor l'endemà de la publicació en el Diari Oficial de la Comunitat Valenciana.  
València, 22 de desembre de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA